《采石四咏 其一 温峤》
宋代·杨杰

半夜燃犀采石江，江神无处避馀光。未应赤帻能为害，窥见渊鱼已不祥。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。